PARLAMENTUL ROMÂNIEI

CAMERA DEPUTAŢILOR


[image: image1.png]


 
	Comisia pentru agricultură, silvicultură, industrie alimentară şi servicii specifice
Bucureşti, 07.05.2014
Nr. 4c-4/237
	Comisia pentru mediu şi 
echilibru ecologic
Bucureşti, 07.05.2014
Nr. 4c-27/50 


RAPORT COMUN SUPLIMENTAR
asupra propunerii legislative privind modificarea şi completarea 
Legii nr.46/2008 Codul Silvic  
(Pl.x336/2012)

În conformitate cu prevederile art.70 din Regulamentul Camerei Deputaţilor, republicat, Plenul Camerei Deputaţilor a hotărât, în şedinţa din 12 martie 2013, retrimiterea propunerii legislative privind modificarea şi completarea Legii nr.46/2008 Codul Silvic, Comisiei pentru agricultură, silvicultură, industrie alimentară şi servicii specifice şi Comisiei pentru mediu şi echilibru ecologic, cu adresa nr. Pl.x 336/2012 din 12 martie 2013, în vederea reexaminării şi depunerii unui nou raport. 

Conform dispoziţiilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

Senatul României, în calitate de primă Cameră sesizată, a respins propunerea legislativă în şedinţa din 17 septembrie 2012.

La întocmirea raportului comun Comisiile au analizat avizul favorabil al Consiliului Legislativ nr.285/09.04.2012, avizul favorabil al Comisiei juridice, de disciplină şi imunităţi şi avizul negativ al Comisiei pentru buget, finanţe şi bănci.
Propunerea legislativă are ca obiect de reglementare obligarea titularilor autorizaţiilor de exploatare a masei lemnoase, de calitate superioară, la plata către bugetul de stat a unei sume de bani cu titlu de redevenţă forestieră. Totodată, urmează a se excepta de la plata acestei redevenţe persoanele fizice care deţin în proprietate suprafeţe de teren forestier de până la 10 hectare..  
În conformitate cu prevederile art.61 şi art.63 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a examinat  propunerea legislativă sus menţionată în şedinţa din 7 mai 2014 iar Comisia pentru mediu şi echilibru ecologic a examinat propunerea legislativă în şedinţa din 2 aprilie 2014.
La lucrările Comisiei pentru agricultură au fost prezenţi 36 deputaţi, din totalul de 38 membri ai comisiei iar la lucrările Comisiei pentru mediu şi echilibru ecologic au fost prezenţi 20 deputaţi din totalul de 21 membri ai comisiei.
În urma dezbaterilor membrii celor două Comisii au constatat că există în procedură parlamentară proiectul de Lege pentru modificarea şi completarea Legii nr.46/2008 - Codul silvic (PL.x 580/2013), proiect care aduce modificări referitoare la administrarea pădurilor, cu soluţii concrete pentru micii proprietari în vederea exploatării şi valorificării judicioase a resursei forestiere. Având în vedere că propunerea legislativă supusă dezbaterilor are acelaşi obiect de reglementare cu proiectul de lege sus menţionat membrii comisiilor au propus ca modificările şi completările suplimentare prevăzute de aceasta să fie introduse ca amendamente la proiectul de Lege pentru modificarea şi completarea Legii nr.46/2008 – Codul silvic (PL.x 580/2013).

Faţă de cele prezentate, membrii Comisiei pentru agricultură, în unanimitate de voturi, iar membrii Comisiei pentru mediu şi echilibru ecologic cu majoritate de voturi ( 1 abţinere), au hotărât sa supună spre dezbatere si adoptare plenului Camerei Deputaţilor, raportul de respingere a  propunerii legislative privind modificarea şi completarea Legii nr.46/2008 Codul silvic.  
În raport de obiectul şi conţinutul reglementării propunerea legislativă face parte din categoria legilor ordinare.
     VICEPREŞEDINTE,
                                        PREŞEDINTE,


        Liviu HARBUZ
                                              Carmen MOLDOVAN

                       
                   SECRETAR,                                                           SECRETAR,
                  Costel ŞOPTICĂ                                                  Vasile-Daniel SUCIU
         Consilier, Goţa Ioana                                                                              Consilier, Andreea Neacşu

